**ROMÂNIA Anexa nr. 5**

**JUDEŢUL CLUJ la Regulament**

**CONSILIUL JUDEŢEAN**

*ROMÂNIA ASOCIAŢIA SPORTIVĂ \_\_\_\_\_\_\_\_*

*JUDEŢUL CLUJ Nr. \_\_\_\_\_\_\_\_\_\_\_\_/\_\_\_\_\_\_*

*CONSILIUL JUDEŢEAN*

*Nr. \_\_\_\_\_\_\_\_\_\_\_/\_\_\_\_\_*

**CONTRACT-CADRU**

**privind finanțarea acțiunilor/activităților din cadrul proiectului/programului1**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în anul \_\_\_\_\_\_\_\_\_\_\_\_\_\_\_\_\_\_\_\_\_\_\_**

În baza dispozițiilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare, ale Legii educației fizice și sportului nr. 69/2000, cu modificările și completările ulterioare, ale Hotărârii Guvernului nr. 884/2001 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000 și ale Ordinului ministrului tineretului și sportului nr. 664/2018 privind finanțarea din fonduri publice a proiectelor și programelor sportive, au convenit încheierea prezentului contract.

**CAPITOLUL I – Părțile** **contractului**

**Art. 1.**

**(1)** Autoritatea finanțatoare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_\_\_\_, județul/sectorul \_\_\_\_\_\_\_\_\_\_\_\_\_\_\_\_\_\_, codul fiscal\_\_\_\_\_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ denumită în continuare *autoritate finanțatoare*,

și

**(2)** Structura sportivă \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

cu sediul în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_, județul/sectorul\_\_\_\_\_\_\_\_\_\_, telefon\_\_\_\_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ certificat de identitate sportivă nr. \_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumită în continuare *structură sportivă*,

**(3)** Autoritatea Finanţatoare va pune la dispoziţia Beneficiarului fondurile alocate, în termenele şi condiţiile stabilite prin prezentul contract.

**(4)** Beneficiarul îşi asumă responsabilitatea derulării Proiectului. În acest scop, Beneficiarul va conduce, va supraveghea şi va desfăşura toate activităţile cuprinse în cadrul Proiectului, a căror executare îi revine nemijlocit.

**CAPITOLUL II – Obiectul contractului**

**Art.** **2. (1)** Obiectul prezentului contract îl constituie finanțarea nerambursabilă a proiectului/programului, respectiv a acțiunilor/activităților din cadrul proiectului/programului sportiv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu suma de **\_\_\_\_\_\_\_ mii lei** de către Consiliul Judeţean, aprobată prin Hotărârea Consiliului Judeţean nr. \_\_\_\_\_\_ din \_\_\_\_\_\_\_\_\_\_\_\_\_\_, care se desfășoară în perioada \_\_\_\_\_\_\_\_\_\_\_\_\_\_.

**(2)** Autoritatea Finanţatoare va pune la dispoziţia Beneficiarului fondurile alocate, în termenele şi condiţiile stabilite prin prezentul contract.

**(3)** Beneficiarul îşi asumă responsabilitatea derulării Proiectului. În acest scop, Beneficiarul va conduce, va supraveghea şi va desfăşura toate activităţile cuprinse în cadrul Proiectului, a căror executare îi revine nemijlocit

**CAPITOLUL III - Durata contractului**

**Art. 3****.** **(1)** Prezentul contract intră în vigoare la data semnării lui de către părţi și își încetează efectele la finalul anului bugetar pentru care au fost alocate fondurile.

**(2)** Derularea Proiectului va începe şi va fi finalizată de către Beneficiar conform termenelor stabilite în cererea de finanţare,perioadă în care se vor desfăşura activităţile descrise şi prevăzute a se realiza în cadrul Proiectului.

**(3)** Beneficiarul finanţǎrii are obligaţia sǎ finalizeze proiectul, inclusiv procedura de întocmire şi depunere a raportului de activitate și a raportului financiar în termen de 30 de zile lucrătoare de la finalizarea proiectului, conform perioadei menționate la art. 2 alin. 1, respectiv până la data de \_\_\_\_\_\_\_\_\_\_\_\_\_\_**.**

**CAPITOLUL IV - Drepturile și obligațiile părților**

**Art.** **4. (1)** **Drepturile și obligațiile autoritățiia finanțatoare**:

a) are dreptul să solicite rapoarte privind derularea proiectului;

b) are dreptul să modifice cuantumul finanțării nerambursabile alocat sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către beneficiar.

c) are dreptul să efectueze controale şi să verifice modul de utilizare a fondurilor ce constituie finanțare nerambursabilă acordat.

d) se obligă să urmărească finanţarea proiectului prin verificarea documentelor justificative şi, după caz, prin monitorizarea şi evaluarea derulării activităţilor proiectului în conformitate cu documentele prevăzute la art. 21 alin. 1 lit. a – ș din regulamnetul de finanțare.

e) se obligă să pună la dispoziţia beneficiarului sumele reprezentând finanțarea nerambursabilă;

f) se obligă să nu comunice, în nicio situaţie, fără consimţământul prealabil scris al beneficiarului, informaţii confidenţiale aparţinând beneficiarului sau obţinute de Autoritatea Finanţatoare în baza relaţiilor contractuale;

**(2)** **Drepturile şi obligaţiile beneficiarului (structurii sportive):**

a) să utilizeze suma prevăzută la art. 2 exclusiv pentru finanțarea cheltuielilor aferente acțiunilor/activităților prevăzute în anexa nr. 1 și 2, din contractul de finanțare și în conformitate cu dispozițiile legale în vigoare;

b) să realizeze acțiunile/activitățile prevăzute la art. 1, obiectivele și indicatorii prevăzuți în anexa nr. 3 la prezentul contract;

c) beneficiarul se obligă să realizeze proiectul întocmai în modul, în perioada şi în condiţiile prevăzute în proiectul depus la standardele cele mai ridicate

d) se obligă să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte autorității finanțatoare ori de câte ori îi sunt solicitate, pe durata derulării contractului;

e) se obligă să solicite în scris printr-o notă de fundamentare alimentarea contului cu suma alocată;

f) se obligă să specifice, pe durata proiectului, pe afişe, cataloage, alte materiale publicitare, faptul că acestea au fost realizate prin finanțare nerambursabilă de la bugetul Județului Cluj;

g) se obligă să participe cu o contribuţie proprie de cel puțin 10% din valoarea finanțării acordate;

h) să restituie, în situația nerespectării dispozițiilor legale și a prevederilor prezentului contract, în termen de 15 zile lucrătoare de la data comunicării somației de plată din partea organului de control, sumele primite, precum și penalitățile aferente acestora, calculate potrivit dispozițiilor legale în vigoare;

i) să respecte prevederile actului constitutiv și ale statutului propriu, precum și statutul și regulamentele federației sportive naționale la care este afiliată;

j) să promoveze spiritul de fairplay, să întreprindă măsurile necesare pentru prevenirea și combaterea violenței și dopajului în cadrul acțiunilor/activităților finanțate potrivit prezentului contract.

k) se obligă să întocmească şi să transmită decontul de cheltuieli, respectiv documentaţia privind angajarea, lichidarea, ordonanţarea şi plata cheltuielilor conform Ordinului 1792/2002 al Ministerului Finanţelor Publice, devizul lucrării, copii de pe documentele de adjudecare, contracte, facturi, ordine de plată, note de recepţie, bonuri de consum, procesele verbale de recepţie pentru lucrări şi servicii;

l) se obligă să comunice în scris Autorităţii Finanţatoare, în termen de 30 de zile calendaristice, în cazul în care se află în stare de incapacitate de plată, dizolvare sau orice modificare intervenită în documentele sale de constituire ;

m) se obligă să permită pe toată durata contractului, precum şi pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanţilor autorităţii finanţatoare sau ai altor organe de control abilitate prin lege, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către beneficiar;

n) suma prevăzută la art. 2 acordată ca finanţare nerambursabilă nu poate fi utilizată de către beneficiar pentru activităţi generatoare de profit.

o) se obligă ca în termen de cel mult 30 de zile lucrătoare de la finalizarea proiectului, să depună la sediul autorităţii finanţatoare documentele în vederea realizării decontului sumelor aferente proiectului finanțat precum și raportul de activitate şi cel financiar. Raportul de activitate va fi însoţit de un material de prezentare a desfăşurării evenimentului (materiale foto/video, materiale de presă etc.)

p) se obligă să accepte sub sancţiunea nulităţii contractului de finanțare nerambursabilă, exercitarea de către Curtea de Conturi a controlului financiar asupra derulării activităţii nonprofit finanţate din fondurile publice

r) beneficiarului îi sunt opozabile deciziile Curții de Conturi și hotărârile judecătorești prin care se constată erori/abateri de la legalitatea și regularitatea alocării sumelor, obiect al prezentului contract și se obligă la restituirea sumelor reprezentând contravaloarea prejudiciului cauzat.

**CAPITOLUL V - Virarea sumelor reprezentând finanţare nerambursabilă**

**Art. 5. (1)** Autoritatea Finanţatoare virează direct în contul Beneficiarului sumele reprezentând finanţarea nerambursabilă alocată Proiectului din bugetul local, conform prezentului contract, pe bază de documente justificative și numai după finalizarea proiectului;

**(2)** Documentele justificative pe baza cărora se fac plăţile către Beneficiar precum și raportul de activitate și raportul financiar se vor depune la Autoritatea Finanţatoare până cel târziu la data de data menționată la art. 3 alin. 3

**(3)** Autoritatea Finanţatoare poate suspenda, cu notificare scrisă, în întregime sau parţial, plata, fără rezilierea contractului, în cazul nerespectării de către beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.

**CAPITOLUL VI - Cheltuieli**

**Art. 6.(1)** Orice sumă primită ca finanţare de la Autoritatea Finanţatoare în temeiul prezentului contract va fi cheltuită de către Beneficiar numai pentru realizarea Proiectului.

**(2)** Cheltuielile vor fi efectuate de către beneficiar conform bugetului detaliat al proiectului prezentat în **anexa 1** la contractul de finanțare, reactualizat după aprobarea finanțării nerambursabile.

**(3)** Categoriile de cheltuieli eligibile si neeligibile sunt cele prevăzute la art. 16 - 19 din Regulamentul privind acordarea de finanţare nerambursabilă, de la bugetul Judeţului Cluj, pentru structurile sportive;

**(4)** Cheltuielile efectuate înainte şi după perioada de derulare a proiectului nu sunt eligibile şi nu pot fi decontate de către beneficiar.

**(5)** Atunci când, pentru îndeplinirea obligaţiilor contractuale, beneficiarul achiziţionează, din fonduri publice nerambursabile, produse, lucrări sau servicii, procedura de achiziţie este cea prevăzută de Legea nr. 98/2016 privind achizițiile publice, cu modificările și completările ulterioare.

**(6)** Decontarea cheltuielilor se face ținând cont de prevederile art. 21 din Regulamentul privind acordarea de finanţare nerambursabilă, de la bugetul Judeţului Cluj, pentru structurile sportive.

**CAPITOLUL VII – Monitorizare şi control**

**Art. 7.** **(1)** Beneficiarul furnizează Autorităţii Finanţatoare toate informaţiile referitoare la derularea Proiectului. Autoritatea Finanţatoare poate solicita oricând Beneficiarului informaţii cu privire la stadiul activităţilor, Beneficiarul având obligaţia să răspundă în scris oricărei solicitări a acesteia în termen de 5 zile lucrătoare.

**(2)** Beneficiarul va transmite Autorităţii Finanţatoare informaţii privind derularea Proiectului şi utilizarea sumelor primite. În acest scop, Beneficiarul va prezenta Autorităţii Finanţatoare un raport de activitate și un raport financiar asupra utilizării tuturor sumelor primite cu privire la activităţile Proiectului, care va cuprinde obligatoriu justificarea cheltuielilor la nivelul întregului proiect.

**(3)** Raportările vor fi întocmite în conformitate cu anexa 6 la Regulamentul privind acordarea de finanţare nerambursabilă persoanelor fizice sau juridice fără scop patrimonial care organizează programe și proiecte în domeniul tineretului și socio-educaționale și vor fi însoţite obligatoriu de documentele justificative. La solicitarea Autorităţii Finanţatoare beneficiarul va prezenta spre verificare, documentele justificative şi în original.

**(4)** Rapoartele vor fi depuse în termen de 30 zile lucrătoare de la data finalizării Proiectului prevăzută la art. 3 alin. 3.

**Art. 8** Pe toată durata contractului, precum şi pe o perioadă de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanţilor Autorităţii finanţatoare şi Curţii de Conturi sau ai altor organe de control abilitate prin lege, în scopul realizării controlului financiar şi auditului, pentru a controla registrele, documentele şi înregistrările deţinute de către Beneficiar, pe baza cărora se ţine evidenţa activităţilor derulate în cadrul Proiectului, pentru verificarea conformării faţă de prevederile prezentului contract. Controlul se efectuează la locul unde aceste documente sunt păstrate de către Beneficiar, iar acesta are obligaţia să prezinte orice documentaţie solicitată.

**CAPITOLUL VIII - Rezultate. Publicitate**

**Art. 9.** **(1)** Beneficiarul are obligaţia de a sprijini şi promova imaginea Consiliului Județean Cluj și de a include pe materialele şi produsele de promovare sigla autorității finanțatoare cu ocazia evenimentelor şi acțiunilor desfăşurate pe durata Proiectului

**(2)** Beneficiarul are obligaţia de a transmite Autorităţii Finanţatoare, respectiv Serviciului Relații Publice, cu 10 zile lucrătoare înainte de data începerii proiectului, o informare scrisă – comunicat de presă privind data şi locul exact al desfăşurării proiectului.

**(3)** Autoritatea finanţatoare va putea, pe tot parcursul derulării Proiectului să facă publice, în modul în care va considera necesar, următoarele:

1. obiectivele şi durata Proiectului;
2. finanţarea acestuia de către autoritatea finanţatoare;
3. activităţile efectuate în cadrul Proiectului;
4. rezultatele obţinute.

**Art. 10.** În privinţa drepturilor de proprietate industrială şi intelectuală, exploatare şi disimulare a rezultatelor specifice obiectului contractului, se respectă prevederile legale în vigoare.

**Art. 11.** Autoritatea finanţatoare nu îşi asumă răspunderea şi nu intervine în litigiile care pot apărea între parteneri în privinţa drepturilor de proprietate asupra rezultatelor obţinute sau utilizate de aceştia, atât pe parcursul derulării proiectului, cât şi după finalizarea acestuia.

**CAPITOLUL IX - Răspunderea contractuală**

**Art.** **12.** Pentru neexecutarea sau executarea necorespunzătoare a obligațiilor asumate prin prezentul contract, partea în culpă răspunde în condițiile prezentului contract și ale dispozițiilor legale în vigoare.

**Art. 13.** Beneficiarul îşi asumă întreaga răspundere tehnică şi supravegherea generală a executării serviciilor contractate.

**Art. 14.** Beneficiarul răspunde pentru realizarea obligaţiilor contractuale şi suportă pagubele cauzate autorităţii finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile.

**Art. 15.** Beneficiarul răspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare.

**Art. 16.** Beneficiarul răspunde de legalitatea, conformitatea şi exactitatea datelor prezentate în documentele justificative de plată**.**

**Art. 17.** Beneficiarul răspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale.

**Art. 18.** În cazul în care beneficiarul nu respectă prevederile prezentului contract, nu va putea beneficia de finanţare nerambursabilă din fondurile bugetului local în următorul an.

**Art. 19.** **(1)** Beneficiarul este singura persoană responsabilă pentru modul în care finanţarea este folosită; răspunderea autorităţii finanţatoare nu va fi în nici un fel angajată în cazul în care Beneficiarul va fi ţinut responsabil faţă de terţi pentru orice prejudicii cauzate în derularea Proiectului şi în nicio altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.

**(2)** Autoritatea finanţatoare nu răspunde în cazul nerespectării legislaţiei în vigoare de către Beneficiar sau de către angajaţi, colaboratori sau consultanţi ai acestuia.

**CAPITOLUL X - Subcontractarea sau Cesiunea**

**Art. 20.** Subcontractarea sau cesiunea contractului sau a unor părţi din acesta este interzisă.

**CAPITOLUL XI - Rezilierea contractului**

**Art. 21.** Autoritatea finanţatoare poate rezilia contractul fără notificare prealabilă și fără intervenția instanței, în cazul în care beneficiarul angajează, în termen de 6 luni de la semnarea contractului, persoane fizice sau juridice care au participat la evaluarea proiectului care face obiectul prezentului contract ori care au participat, în diferite faze, la selectarea beneficiarilor pentru acest proiect.

**Art. 22.** Autoritatea finanţatoare poate rezilia contractul dacă beneficiarul este în lichidare voluntară, se află în faliment sau dacă vinde ori cedează partea cea mai importantă a activelor sale.

**Art. 23.** Autoritatea finanţatoare poate rezilia contractul dacă beneficiarul nu demarează realizarea contractului în termenul stabilit în contract și nu a notificat comisia cu privire la schimbarea datei.

**Art. 24.** **(1)** Contractul de finanţare este reziliat de drept în cazul în care evenimentul/proiectul cofinanțat nu se mai desfășoară.

**(2)** Notificarea prin care beneficiarului i se aduce la cunoștință rezilierea va fi comunicată în termen de 10 zile calendaristice de la data constatării faptului că evenimentul nu se mai organizează.

**(3)** În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat ca în termen de 15 zile calendaristice de la primirea notificării să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

**Art. 25.** Utilizarea finanțării nerambursabile în alte scopuri decât cele prevăzute în prezentul contract este interzisă şi atrage rezilierea acestuia fără intervenţia instanţei judecătorești.

**CAPITOLUL XII - Forţa Majoră**

**Art. 26.** Este exonerată de răspundere pentru neexecutare sau executare necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

**Art. 27.** Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

**Art. 28.** Forţa majoră trebuie anunţată în scris în 10 zile calendaristice de la apariţia ei, iar la dispariţia forţei majore, tot în termen de 10 zile calendaristice trebuie făcută o notificare scrisă.

**Art. 29.** Realizarea parţială a Proiectului ca urmare a unei situaţii de forţă majoră are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării proiectului.

**CAPITOLUL XIII Litigii**

**Art.** **30. (1)** Divergențele care pot apărea între părți pe parcursul derulării prezentului contract vor face obiectul unei concilieri pe cale amiabilă. În situația în care aceasta nu s-a realizat, partea nemulțumită se poate adresa instanței de judecată competente, în condițiile legii.

**(2)** Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti competente.

**CAPITOLUL XIV Dispoziţii generale şi finale**

**Art.** **31.** Regimul de gestionare a sumelor repartizate de autoritatea finanțatoare și controlul financiar se realizează în condițiile legii. Angajarea, lichidarea, ordonanțarea și plata cheltuielilor efectuate de structura sportivă în baza prezentului contract se fac potrivit normelor privind finanțele publice.

**Art.** **32.** Prevederile prezentului contract au putere deplină pentru părți și se constituie în norme cu caracter tehnic, financiar și administrativ.

**Art.** **33.** Modificarea clauzelor prezentului contract se face cu acordul părților numai pentru acțiuni viitoare și se consemnează într-un act adițional.

**Art. 34.** Orice comunicare între părţi se va face în scris, la adresa menţionată în cuprinsul prezentului contract sau care va fi comunicată celeilalte părţi în scris, utilizând mijloace care permit evidenţa transmiterii şi primirii acestora. Dacă expeditorul solicită confirmarea de primire, el va indica aceasta în comunicarea lui.

**Art. 35.** Prezentul contract constituie titlu executoriu pentru satisfacerea creanţelor rezultate în urma rezilierii.

**Art. 36.** Cheltuielile eligibile vor putea fi plătite în baza prezentului contract numai în măsura în care sunt justificate şi oportune şi au fost contractate în perioada executării contractului.

**Art.** **37.** Anexele nr. 1, 2 și 3 fac parte integrantă din prezentul contract.

**Art.** **38.** Prezentul contract se încheie în 2 exemplare, dintre care un exemplar pentru autoritatea finanțatoare și un exemplar pentru structura sportivă. originale, ambele având aceeaşi forţă juridică, câte un exemplar pentru fiecare parte.

AUTORITATEA FINANŢATOARE BENEFICIAR

Județul Cluj

prin PREŞEDINTE Coordonatorul programului/proiectului

Director General Contabil-şef/responsabil

Direcţia Generală Buget-Finanțe, Resurse Umane

Serviciul juridic, contencios administrativ, arhivă

Control financiar preventiv